Diari Oficial de la Generalitat Valenciana


Sumari del DOGV 8700, del 18-12-2019 (2019/11709)

ACORD de 29 de novembre de 2019, de la Directora General del Sector Públic i Patrimoni, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència d'Agustín González Caballero.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11223


Data del document
:   29-11-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de novembre de 2019, de la Directora General del Sector Públic i Patrimoni, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència d'Agustín González Caballero. [2019/11388]  
Antecedents de fet  
La conselleria d'hisenda i model econòmic ha tingut coneixement mitjançant sentència núm. 662/2017, de 22 de novembre de 2017, de l'Audiència Provincial secció cinquena de valència, de la defunció d'Agustín González Caballero.  
En la citada sentència, es posa de manifest que el finat va atorgar testament.  
En aquesta, es condemna com a autora d'un delicte d'estafa a l'hereva única i universal de tots els béns, drets i accions del causant.  
  
El fonament de dret seté de la citada sentència, estableix que sense prejutjar la validesa o no de la institució com a hereva de la condemnada, procedeix posar aquesta sentència en coneixement de la hisenda pública valenciana, davant la defunció del perjudicat sense que es coneguen parents que pogueren tenir interessos lligats a la successió mortis causa en la condició de perjudicat.  
  
Fonaments de dret  
En compliment del que es preveu en l'article 71.1.C de l'Estatut d'Autonomia de la comunitat valenciana, en l'article 43 de la llei 14/2003 de 10 d'abril de patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la llei 33/2003, de 3 de novembre, de patrimoni de les administracions públiques, així com en l'exercici de les competències que em confereix la normativa aplicable i basant-me en el que es disposa en la llei 39/2015, d'1 d'octubre, del procediment administratiu comú de les administracions públiques, Acorde:  
  
  
Primer  
Incoar el procediment de declaració de la generalitat com a hereva abintestat d'Agustín González Caballero, conforme al que es preveu en l'article 43 de la llei 14/2003 de 10 d'abril de patrimoni de la generalitat, el decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la llei 33/2003, de 3 de novembre de patrimoni de les administracions públiques.  
  
  
Segon  
Exercir les accions legals oportunes per a impugnar el testament que es va donar a favor de la condemnada per delicte d'estafa.  
  
Tercer  
Realitzar els actes i comprovacions que resulten necessaris per a determinar la procedència dels drets successoris de l'administració de la Generalitat i inclourà en l'expedient totes les dades que puga obtenir sobre el causant i els seus béns i drets.  
A aquest efecte, si aquesta documentació no haguera estat remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Quart  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Cinqué  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 29 de novembre de 2019.- La directora general del Sector Públic i Patrimoni: Isabel Castelló García.